**GUM 6. a: ponedeljek, 16. 3. 2020 in 6. b: sreda, 18. 3. 2020**

Preberi razlago in poslušaj posnetke nato prepiši kratek povzetek v zvezek.

Kljub pestrosti **glasu** je človek že od nekdaj izdeloval **glasbila**, s ka-terimi je obogatil in polepšal svoje petje, velikokrat pa je na njih igral le melodije za zabavo in za ples. Glasbo, namenjeno igranju na glas ali glasbene **inštrumente**, imenujemo **inštrumentalna**, glasbenik pa je **inštrumentalist**, **muzikant** ali **godec**. Nemalokrat inštrumente oponašamo kar z glasom. Primeri takšnih pesmi so:

***Veseli godci***,

<https://www.youtube.com/watch?v=GoBbTa_szgw>

***Mladi muzikanti***

<https://www.youtube.com/watch?v=TNA0uogiy_U>

in

***Fire Burns.***

<https://www.youtube.com/watch?v=5qx8tzDxS8I>

V številnih mestih v svetu pa tudi pri nas si lahko ogledamo **muzeje** in sejme z zbirkami zgodovinskih in sodobnih glasbil. Znani so:

– **Ptuj** (Slovenija) – stalna zbirka glasbil v Pokrajinskem muzeju,



– **Celje**, **Ljubljana** (Slovenija) – glasbeni sejem,

Slovenski etnografski muzej:



– **Berlin** (Nemčija) – Inštitut za znanost o glasbi in Muzej glasbil,

– **Frankfurt** (Nemčija) – sejem glasbil,

– **München** (Nemčija) – zbirka glasbil,

– **Bruselj** (Belgija) – Muzej glasbil na Kraljevem konservatoriju,

– **Pariz** (Francija) – Muzej nacionalnega glasbenega konservatorija,

– **Cremona** (Italija) – Stradivarijev muzej,

– **Milano** (Italija) – zbirka glasbenih inštrumentov,

–



Britanski muzej in Muzej Victoria,

– **New York** (ZDA)– Metropolitanski umetnostni muzej.

V **ljudski** in **umetni glasbi** je veliko število skladb namenjeno

**in-štrumentalni glasbi** in s tem **glasbilom**, ki s svojim bogastvom **tonskih višin** in **zvočnih barv** omogočajo glasbenim **ustvarjal-cem** oblikovanje novih glasbenih vsebin in oblik, glasbenim **poust-varjalcem** nove izvajalske dejavnosti, glasbenim **poslušalcem** pa nova glasbena doživetja in spoznanja.

Za poslušalce je pomembno, da inštrumente **razlikujejo** ne samo na pogled, temveč zlasti **po** njihovi **zvočni barvi**, s katero se oglašajo.

Na vseh koncih sveta glasbila iz dneva v dan bogatijo življenje tistim, ki jih **izdelujejo**, **igrajo** nanje ali pa znajo to umetnost zgolj **poslušati** in sprejemati. Znanja o glasbilih, njihovih skladbah, ustvarjalcih in poustvarjalcih so zelo obsežna. Poznamo:

* **ljudska glasbila**, ki jih ohranjajo **godci** po vsem svetu,
* **klasična glasbila**, ki so uveljavljena zlasti v umetni glasbi,
* **električna glasbila**, ki so izum sodobnega časa zadnjih 100 let.

Glasbila lahko razdelimo tudi glede na vrsto **zvočila**, to je na **način** oziroma *snov*, ki daje v glasbilu tonsko višino in zvočno barvo.

Znanstvena razdelitev je prikazana v učbeniku.

**IDIOFONI – samozvočniki** (gr. *ídios* 'lasten*'*) so glasbila, ki tvorijo tone in šume, ko **zaniha** njihova **lastna snov**. Ta glasbila so nareje-na iz **trdnih snovi** (les, glina, kamen, kovina, steklo …), ki so obe-nem tudi zvočilo. Ton dosežemo tako, da različne predmete medse-bojno **udarjamo**, po njih **tolčemo** z rokami ali z različnimi palicami, jih **stresamo**, **strgamo**, **trzamo**, **vlečemo** ali **prepihujemo**.

**MEMBRANOFONI – glasbila z opno** ali **kožo** (gr. *membrana* 'op-na, koža, pergament') imajo za tvorjenje tona **napeto opno** iz pergamenta ali ustrojene kože oz. umetne snovi. Ton dosežemo z **udarjanjem** z roko, **drgnjenjem** napete palice v opno ali **pihanjem**.

**KORDOFONI – strunska glasbila** (gr. *hordé* 'struna') tvorijo ton z **nihajočimi strunami**, ki so narejene iz svile, kovinskih žic ter iz živalskih ter umetnih vlaken. Ton dosežemo tako, da po strunah **brenkamo** s prsti ali trzalico, **godemo** z lokom, neposredno **udarja-mo** s palicami ali pa posredno **udarjamo** s pomočjo tipk.

**AEROFONI – zrakovna glasbila** *(*gr. *aer* 'zrak'*)* so vsa glasbila, pri katerih tvori zvok **nihajoči zrak**, usmerjen v cev oz. zračni steber. Ton dosežemo s **pihanjem** in **trobljenjem** skozi usta v cev, s **pritis-kanjem** na tipke in vlečenjem meha, ki zatresejo kovinske jezičke, in s pritiskanjem tipk, ki skupaj z mehom zanihajo zrak v ceveh.

**ELEKTROFONI – električna glasbila** so mehanska glasbila, pri ka-terih zvok, ki je električno ojačan, tvori **elektronika**. Ton dosežemo s **pihanjem** oz. **trobljenjem** v elektronsko cev, s **tolčenjem** palic po elektronskih senzorjih, z udarjanjem po črno-belih tipkah in z **bren-kanjem** ali **godenjem** po strunah.

Glasbila po načinu igranja praviloma razvrstimo na šest skupin:

**PIHALA** (flavta, oboa, fagot, klarinet, saksofon)

**TROBILA** (rog, trobenta, pozavna, tuba)

**TOLKALA** (boben, činele, les, triangel, ksilofon, zvončki …)

**GLASBILA S TIPKAMI** (čembalo, klavir, orgle, harmonika)

**BRENKALA** (harfa, kitara, citre, tamburica)

**GODALA** (violina, viola, violončelo, kontrabas)

**EL. INŠTRUMENTI** (sintetizator, el. kitara, el. bas kitara, el. bobni)

Zapis v zvezek:

**RAZDELITEV GLASBIL**

Glasbo - za glas ali **inštrumente**, imenujemo **inštrumentalna**,

glasbenik je **inštrumentalist**, **muzikant** ali **godec**.

Delimo:

**ljudska glasbila**, **godci** po vsem svetu,

**klasična glasbila**, uveljavljena v umetni glasbi,

**električna glasbila**, izum sodobnega časa zadnjih 100 let.

Glede na **zvočila**, to je na **način**, ki daje višino in zvočno barvo:

1. **IDIOFONI – samozvočniki**
2. **MEMBRANOFONI – glasbila z opno** ali **kožo**
3. **KORDOFONI – strunska glasbila**
4. **AEROFONI – zrakovna glasbila**
5. **ELEKTROFONI – električna glasbila**

Glasbila po načinu igranja razvrstimo:

1. **PIHALA** (flavta, oboa, fagot, klarinet, saksofon)
2. **TROBILA** (rog, trobenta, pozavna, tuba)
3. **TOLKALA** (boben, činele, les, triangel, ksilofon, zvončki …)
4. **GLASBILA S TIPKAMI** (čembalo, klavir, orgle, harmonika)
5. **BRENKALA** (harfa, kitara, citre, tamburica)
6. **GODALA** (violina, viola, violončelo, kontrabas)

**EL. INŠTRUMENTI** (sintetizator, el. kitara, el. bas kitara, el. bobni)